Marguerite Thomas-Clement

D'Marguerite Thomas-Clement, gebuer de 17. Mee 1886 an der Stad Lëtzebuerg, a gestuerwen den 11. Abrëll 1979 zu Näerden, war eng lëtzebuergesch Léierin a Politikerin.

1917 gouf si mat dem Xavier Thomas bestuet.
Vun 1919 bis 1924 war si Member an der sozialistescher Partei, a vun 1924 bis 1932 an der radikal-sozialistescher Partei.
Den 8. Mee 1919 gouf zu Lëtzebuerg d'Allgemengt Walrecht agefouert dat mat sech bruecht huet, datt och elo Fraen duerfte wiele goen an och gewielt konnte ginn. Bei de Wale vum 26. Oktober 1919 ass si als éischt Fra zu Lëtzebuerg an d'Chamber gewielt ginn. Si war do vun 1919 bis 1922. 1925 an 1928 ass si erëmgewielt ginn. 1931, d'radikal-sozialistesch Partei war an der Opléisung, huet si hire Sëtz an der Chamber verluer.cid-femmes

D'Marguerite Clement war och vun 1921 bis 1924  Gemengeconseillère an duerno bis 1928 och Schäffen an der Stad Lëtzebuerg.Premières femmes dans les conseils municipaux luxembourgeois ISBN 2-9599964-6-1 page 98. 

Ausbléck
Et huet du bis 1965 gedauert fir datt mat der Astrid Lulling nees eng Fra an d'Chamber koum. Déi éischt Ministesch zu Lëtzebuerg gouf d'Madeleine Frieden-Kinnen 1967.

Éierung
D'Stad Lëtzebuerg, d'Gemeng Stroossen an d'Gemeng Réiser hu Stroossen no hir benannt.

Literatur
 Renée Wagener: "Marguerite Thomas-Clement, Sprecherin der Frauen: Die erste Luxemburger Abgeordnete." in: « Wenn nun wir Frauen auch das Wort ergreifen... ». Publications nationales, Lëtzebuerg, 1997.

Kategorie:Gebuer 1886
Kategorie:Gestuerwen 1979
Kategorie:Lëtzebuergesch Deputéiert
Kategorie:Fraerechtlerinnen
Kategorie:Persounen, no deenen eng Struktur zu Lëtzebuerg genannt ass